 Waxa kaloo uu Guddoomiyaha xisbiga KULMIYE sharaxay qorshaha iyo barnaamijka siyaasadeedka xisbiga, waxaannu tilmaamay himaladiisu ay tahay in barnaamijkaa qoraalka ah laga dhigo wax la fuliyay oola qabtay, isagoo arrintaa ka hadlayeyna waxa uu yidhi, Maanta waxaynu u fadhinaa daah-furka barnaamijkii siyaasadeed ee xisbiga KULMIYE kaas oo ah kii shanta sannadood ee soo socda lagu dhaqi lahaa dalka, barnaamijkaasi waxa uu la socdaa oo uu la aragti yahay kii ka horreeyay ee sannadkii 2010-kii, barnaamij wanaagsan oo qurux badan waa la qori karaa, laakiin hirgelintiisa ayaa adag, maanta murashax ahaan waxaannu ballanqaadaynaa in aannu dedaal xoog badan u galno in barnaamijkaa qoraalka ah laga dhigo wax la fuliyay oo la taaban karo ee aannu noqon warqad meel iska taala. 